**[Мере за смањење ризика уноса корона вируса у школску средину](http://www.osdusanjerkovic.edu.rs/novosti/2267-r-z-s-nj-nj-rizi-un-s-r-n-virus-u-sh-ls-u-sr-dinu)**

У складу са *Стручним упутством о мерама заштите здравља ученика и запослених за основне и* *средње шоле* и предлозима Тима за безбедност ученика и запослених наше школе потребно је поштовати следеће мере:

* Ученици не долазе у школу уколико имају повишену температуру и/или симптоме респираторне инфекције.
* Родитељи свако јутро проверавају телесну температуру својој деци пред полазак у школу.
* Ученик треба да носи маску при уласку у школу па све до доласка до своје клупе.
* Маске се **обавезно** користе приликом одговарања и сваког разговора.
* Маска се **обавезно** користи приликом било којег кретања ван клупе, приликом одласка на одмор или у тоалет.
* **Препоручује се** да ученици **све** време боравка у школи носе маску, али она се може одложити у периоду када ученик седи у својој клупи и слуша наставу.
* Ученици могу користити платнене, хируршке или трослојне маске.
* Дезинфекционо средство биће постављено на сваком улазу у школу, испред фискултурне сале, као и у учионицама.
* Руке је обавезно дезинфиковати:

1. приликом уласка у школу, пре јела, после одласка у тоалет, након обављања респираторне хигијене (истресање носа, кашљања у марамицу итд), после великог одмора, после часа физичког васпитања, након изласка из школе;
2. након три до четири извршене дезинфекције руку обавезно опрати руке сапуном и водом.

* Особе које доводе децу у школу не улазе у школу, већ децу прате до капије школе.
* Због специфичности узраста, родитељи првака могу допратити децу до уласка у школску зграду, али без задржавања уз обавезно ношење маски.
* Исти поступак ће се спроводити и након завршетка наставе.

Уколико се симптоми инфекције код ученика испоље у школи,њему се одмах ставља маска и он се смешта у просторију одређену за изолацију, те се обавештава родитељ и надлежни институт/завод за јавно здравље. О ученику у просторији за изолацију до доласка родитељабрине особа одређена од стране школе.